Kārlis Gotlobs Zontāgs

Kārlis Gotlobs Zontāgs jeb Kārlis Gotlībs Zontāgs (; dzimis , Rādebergā, Saksijas zemē, miris ) bija Apgaismības laikmeta Vidzemes teologs un vēsturnieks, Vidzemes ģenerālsuperintendents (1803), teoloģijas un filozofijas doktors. Rīgas Domskolas rektors, Johana Gotfrīda Herdera uzskatu piekritējs, dzimtbūšanas pretinieks. Viens no sava laika izglītotākajiem cilvēkiem, spilgts racionālisma pārstāvis.

 Dzīvesgājums 
Dzimis  Rādebergā Saksijā amatnieka un rātskunga Johana Gotfrīda Zontāga un viņa sievas Kristiānas Elizabetes, dzimušas Rumpeltes, ģimenē. Mācījās Rādebergas, tad Pfortas skolā (Kurfürstlich-Sächsische Landesschule zu Pforta, 1778-1783) pie Naumburgas. No 1784. līdz 1788. gadam studēja teoloģiju un filoloģiju Leipcigas Universitātē.

1788. gadā Rīgas rāte uzaicināja K. G. Zontāgu uz Rīgu un iecēla par Rīgas Domskolas, vēlāk Ķeizariskā liceja rektoru (1788—1792).
K. G. Zontāgs bija Rīgas Sv. Jēkaba baznīcas diakons, virsmācītājs (1791—1803), virskonsistorijas asesors (1799—1803) un priekšsēdētājs (no 1803), tad ilgstoši Vidzemes ģenerālsuperintendents (1803—1827). Tērbatas Universitātes teoloģijas Goda doktors (1805). Kā Tērbatas Universitātes skolu komisijas loceklis viņš 1819. gadā skaidri formulēja latviešu un igauņu draudžu skolu un skolotāju semināru izveides nepieciešamību Vidzemes zemnieku likumdošanas aktos. Pētīja baznīcu un skolu vēsturi, izdeva un rediģēja vairākus laikrakstus, darbojās dažādās zinātniskās un sabiedriskās organizācijās.

Miris  Rīgā, apglabāts Rīgas Lielajos kapos, Jēkaba draudzes daļā. K. G. Zontāga bibliotēku pēc viņa nāves izpārdeva ūtrupē.Verzeichniß der nicht-theologischen Werke aus der Bibliothek des weil. Herrn General-Superintendenten Sonntag, welche, vom 10ten Dezember 1829 an, in Riga öffentlich versteigert werden sollen. Riga, 1829, 81 S.; sludinājumi par izsoli: Rigasche Anzeigen. Beilage zum St. 48, 1829, 2. Dez.; Beilage zum St. 49, 1829, 9. Dez.; Beilage zum. St. 1, 1830, 6. Jan.; Beilage zum. St. 2, 1830, 13. Jan.).

 Biedrības 
Zontāgs bija Rīgas ložas „Apollo” brālis (1789—1793) un sekretārs (1792).Серков А. И. Русское масонство, 1731—2000. Энциклопедический словарь. — Москва, 2001
Jēnas latīņu biedrības Goda biedrs (1802), Rīgas Literāri praktiskās pilsoņu apvienības līdzdibinātājs (1803), direktors (1808-1810, 1813-1815).Geschichte der Allerhöchst bestätigten literärisch-praktischen Bürger-Verbindung zu Riga : Bei Gelegenheit ihrer fünfzigjährigen Jubelfeier am 12. December 1852 im Auftrage der Verbindung herausgegeben von August Bulmerincq. Bībeles biedrības viceprezidents (1813), Kurzemes literatūras un mākslas biedrības loceklis (no 1817), Latviešu literārās biedrības (jeb Latviešu draugu biedrības, LDB) līdzdibinātājs (1826).

 Darbi 
 Vidzemes latviešu dziesmu grāmata "Kristīgas dziesmas, Vidzemes baznīcās un mājās dziedamas" (Rīga, 1809).
 Beiträge zur genauern Kenntniss der estnischen Sprache. Pērnava, 1821 (līdzautori J.H. Rosenplänter; J.J.A. Hirschhausen; A.F.J. Knüpffer; O. W. Masing; K.J. Peterson; K.G. Sonntag)
 Eine Briefsammlung von Gelehrten des sechszehnten Jahrhunderts. Tērbata: Johann Joachim Christian Schünmann, 1821
 Eventuelle Inschriften unter die Büste von Johann Christoph Schwartz. Riga: Wilhelm Ferdinand Häcker, 1825
 König Magnus. Riga: Wilhelm Ferdinand Häcker, 1831

 Izdevniecība 
Izdeva daudzus laikrakstus, žurnālus un turpinājuma izdevumus.
 Monatsschrift zur Kenntniss der Geschichte und Geographie des Russischen Reichs (1790—1791),
 Rigaische Stadtblätter (1810—1827),
 Inländische Blätter (1813, 1814, 1817),
 Das Mancherley (1815),
 Der Zuschauer (aizvietojot G. H. Merķeli, 1816-1817),
 Ostsee-Provinzen Blatt (1823—1827) u. c.Aija Taimiņa. Piemiņas albumu kolekcija LUAB

 Literatūra 
 v.Recke, Johann Friedrich. Allgemeines Schriftsteller- und Gelehrten-Lexikon der Provinzen Livland, Esthland un Kurland. Mitau, 1832 (pilns K.G.Zontāga darbu saraksts)
 Sonntag, Karl Gottlob: Einige Predigten. — Riga, 1789, 135 S.
 Zur Unterhaltung für Freunde der alten Literatur, von Karl Gottlob Sonntag. 1s Heft: 119 S. 2s Heft: 148 S. 1790.
 Sonntag, K. G.: Ueber Menschenleben, Christenthum und Umgang. Bd. 1., T. 1—2. Eine Sammlung Predigten aufs ganze Jahr für gebildetere Leser. Riga: Hartknoch, 1794
 Über Menschenleben, Christenthum und Umgang : Eine Sammlung Predigten aufs ganze fahr für gebildete Leser / Karl Gottlob Sonntag. — Riga : Hartknoch, 1802. — Bd. 2,2
 Sonntag, K. G.: Formulare, Reden und Ansichten bei Amtshandlungen. T. 1—2. Riga: Hartmann, 1802
 Reden bey der Taufhandlung. Besonders in gebildeten Familien. Leipzig: Feind 1803
 Sammlung alter und neuer geistlicher Lieder : in Gemässheit der allerhöchst bestätigten allgemeinen liturgischen Verordnung für die evangelisch-lutherischen Gemeinden im russischen Reiche von 1805 herausgegeben / [Karl Gottlob Sonntag ; Georg Collins]. — Riga : Müller, 1810
 Riga's Umgebungen, Düne-Strom und Jubiläum in drey Predigten / von K. G. Sonntag. — Riga : Müller, 1810

 Atsauces 

 Ārējās saites 

 Digitalizēti K.G.Zontāga raksti no Jēnas Universitātes arhīva
 Datubāze "Latviešu grāmatniecības darbinieki līdz 1918. gadam" 
 Deutschbaltische Biographische Lexikon 

Kategorija:1765. gadā dzimušie
Kategorija:1827. gadā mirušie
Kategorija:Vācbaltieši
Kategorija:Latvijas teologi
Kategorija:Latvijas rakstnieki
Kategorija:Brīvmūrnieki